Братя (сериал)

Братя е български криминален сериал от 2020 г., продуциран и създаден от Краси Ванков, по сценарий на Теодора Маркова и Невена Кертова. В главните роли са Владимир Михайлов, Христо Шопов, Йоанна Темелкова, Алекс Иванов. Премиерата на сериала е на 7 септември 2020 г. по NOVA.
Сюжетът разказва за непримиримата семейна война между братята Донкови – следователят от ГДБОП Борис Донков, оглавяващ отдел за борба с наркотиците и неговият брат – сенчестия бизнесмен Драгомир Донков. Причините за тази война се крият в миналото, което и двамата се опитват да загърбят, но не успяват. Двамата са влюбени в една и съща жена – Лора (бивша съпруга на Борис и настояща съпруга на Драго/Денис) и ще направят всичко, за да спечелят сърцето ѝ (ясно е, че Лора никога не е изпитвала любов към Борис, а винаги е обичала само Драго/Денис). Единият от братята тръгва по пътя на отмъщението, а вторият ще направи всичко възможно, за да достигне до истината. Сериалът проследява опустошаващата война между двамата, която променя живота им, както и този на близките им хора.
Нови заплетени сюжетни линии, загадки и драматични обрати, които ще изправят героите пред тежки изпитания в търсене на прошка, изкупление и втори шанс.
Заплетени разследвания на хладнокръвни престъпления, опасни каскади, още по-високи дози адреналин и смразявящи обрати. Основната тема на сезона е свързана със саможертвата, а някои от героите ще влязат в жестока битка с егото си, за да осъзнаят колко са готови да платят за щастието и живота на своите близки.
Основната тема ще бъде посветена на свободата да избереш собствения си път и да го отстояваш с всички възможни средства. Това ще бъде сезонът на манипулациите и задкулисните игри, а съдбата зловещо ще настрои героите всеки срещу всеки, без да са сигурни кой е приятел и кой враг.
Зрителите ще разберат какво се случва с Денис Топал, който се спаси на косъм в смъртоносната престрелка във финалния епизод на миналия сезон и какъв обрат е приготвила съдбата за неговия баща – завърналият се от небитието Филип Карамитев и новата му половинка – опасната Юлия Опланчик. Как героите ще продължат живота си след фаталната престрелка, какво ще предприеме другият брат – Александър Акарди и бременната Ива Йосифова, ще стане ясно в новите епизоди на поредицата.
Основната тема в петия сезон на криминалната драма ще бъде свързана с изкуплението, разплатата, осъзнаването и завръщането обратно към корените. Скритите истини ще излязат наяве, а героите ще опитат да се върнат към своята изконна същност, но с поуките, които са си взели по пътя до днес. На финала на сериала Александър Акарди-Сандо убива Денис Топал на годежа му, след което се самоубива, като преди това убива и собственият им баща Филип Карамитев.
Второстепенни роли
Телевизионната премиера на криминалната драма се състои на 7 септември 2020 година в ефира на NOVA. Епизодите се излъчват от понеделник до петък от 22:30. Сериалът завършва на 4 декември 2020 година. Премиерата на втори сезон се състои на 23 февруари 2021 година по NOVA от 22:30. Епизодите се излъчват от вторник до четвъртък и завършва на 20 май 2021 година. Третият сезон стартира на 6 септември, епизодите се излъчват всеки делничен ден от 22:30 по NOVA и завършва на 3 декември 2021 година. Премиерата на четвъртия сезон се състои на 22 февруари 2022 година по NOVA от 22:30. Епизодите се излъчват от вторник до петък в 22:30. Завършва на 20 май 2022 година. Петият финален сезон на сериала стартира на 5 септември 2022 година, епизодите се излъчват от понеделник до четвъртък от 22:30 и завършва на 24 ноември 2022 година.